Diari Oficial de la Generalitat Valenciana


Sumari del DOGV 1760, del 07-04-1992 (1992/824422)

ACORD de 30 de març de 1992, del Govern Valencià,-pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Aldaia.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   1760

Data del DOGV
:   07-04-1992

Secció del DOGV
:   ALTRES DISPOSICIONS

Número del document
:   1992/824422


Data del document
:   30-03-1992

Organisme emissor
:   Conselleria d'Administració Pública

Tipus de document
:   Acord

Acord de 30 de març de 1992, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Aldaia.  
El Govern Valencià, en la reunió del dia 30 de març de 1992, adoptà l'acord següent:  
L'Ajuntament d'Aldaia, després de l'aprovació del projecte d'obres i el compliment de la resta de requisits legals, va sol·licitar la declaració d'urgent ocupació dels béns i drets afectats per l?expedient d'expropiació forçosa per a l?execució del projecte de construcció de la nova seu del Centre Musical (Casa de la Música).  
Aquesta declaració d'urgent ocupació es justifica per la necessitat de començar les obres per a la construcció d'un centre musical i un auditori, el finançament del qual, en part, preveu l'aportació de la Generalitat Valenciana dins del programa Música 92, programa que ha de complir-se.  
Sotmés l?expedient a informació pública, els afectats han presentat al·legacions que han estat resoltes per l'Ajuntament d'Aldaia, i en part admeses.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei 5/1983, de 30 de desembre, de Govern Valencià, a proposta del Conseller d'Administració Pública, el Govern Valencià  
ACORDA  
Primer  
- Declarar la urgent ocupació dels béns i drets afectats per l?expedient d'expropiació forçosa instruït per l'Ajuntament d'Aldaia per a l?execució del projecte de construcció de la nova seu del Centre Musical (Casa de la Música).  
Béns afectats  
1. Finca urbana, amb façana al carrer de Santa Bàrbara, número 7, d'Aldaia en una línia de 12 metres aproximadament, parcel·la cadastral número 8416635, forma poligonal irregular.  
Elements afectats: sòl i volada.  
Titular: Banda Unió Musical.  
2. Finca urbana, amb façana a la plaça de la Constitució, número 20, en una línia de 7,80 metres aproximadament, parcel·la cadastral número 8416610, forma rectangular de 7,80 per 39 metres aproximadament.  
Elements afectats: sòl i volada edificada.  
Titular: Centre Musical Bidiano Taberner.  
Segon  
Aquest acord es publicarà en el Diari Oficial de la Generalitat Valenciana, a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre l'acta prèvia, puguen formular per escrit davant l'Ajuntament d'Aldaia al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.   
València, 30 de març de 1992.  
El Conseller Secretari del Govern Valencià,   
EMERIT BONO I MARTINEZ